title: Odluka Vijeća (EU) 2021/270 od 25. siječnja 2021. o sklapanju, u ime Unije, Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane

text:
                  22.2.2021

                  HR

                  Službeni list Europske unije

                  L 61/1

         ODLUKA VIJEĆA (EU) 2021/270
         od 25. siječnja 2021.
         o sklapanju, u ime Unije, Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 37.,
         uzimajući u obzir Ugovor o funkcioniranju Europske unije, a posebno članak 91., članak 100. stavak 2. te članke 207. i 209., u vezi s člankom 218. stavkom 6. drugim podstavkom točkom (a), člankom 218. stavkom 7. i člankom 218. stavkom 8. drugim podstavkom,
         uzimajući u obzir prijedlog Europske komisije i Visokog predstavnika Unije za vanjske poslove i sigurnosnu politiku,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom (EU) 2018/104 (2), Sveobuhvatni i pojačani sporazum o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane („Sporazum”) potpisan je 24. studenoga 2017. podložno njegovu kasnijem sklapanju.

                     (2)

                     Sporazum je važan korak ka povećanom političkom i gospodarskom sudjelovanju Unije u južnom Kavkazu. Jačanjem političkog dijaloga i poboljšavanjem suradnje u nizu područja, Sporazum će služiti kao temelj za djelotvorniju bilateralnu suradnju s Republikom Armenijom.

                     (3)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sveobuhvatni i pojačani sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, ovime se odobrava u ime Unije (3).

            Članak 2.
            Predsjednik Vijeća u ime Unije polaže ispravu o odobrenju predviđenu u članku 385. stavku 1. Sporazuma (4).

            Članak 3.

               1.   Za potrebe članka 240. Sporazuma, izmjene Sporazuma putem odluka Pododbora za oznake zemljopisnog podrijetla odobrava Komisija u ime Unije. Ako zainteresirane strane ne mogu postići dogovor nakon prigovora povezanih s oznakom zemljopisnog podrijetla, Komisija donosi stajalište na temelju postupka iz članka 57. Uredbe (EU) br. 1151/2012 (5).

               2.   Za potrebe članka 270. stavka 2. prve rečenice Sporazuma Komisija je ovlaštena odobriti stajalište Unije u pogledu izmjena Priloga XI. Sporazumu.
               Za potrebe članka 270. stavka 2. druge rečenice Sporazuma Komisija je ovlaštena uložiti prigovore na izmjenu ili ispravak Priloga XI. koji predloži Republika Armenija.

            Članak 4.

               1.   Ime zaštićeno u glavi V. poglavlju 9. pododjeljku 3. Sporazuma (Oznake zemljopisnog podrijetla). može upotrebljavati svaki gospodarski subjekt koji stavlja na tržište poljoprivredne proizvode, prehrambene proizvode, vina, aromatizirana vina ili jaka alkoholna pića koja su usklađena s odgovarajućom specifikacijom.

               2.   U skladu s člankom 301. Sporazuma, države članice i institucije Unije provode zaštitu predviđenu člancima od 297. do 300. Sporazuma, bez obzira na to je li to od njih zatražila zainteresirana strana.

            Članak 5.
            Sporazum se ne smije tumačiti kao da se njime dodjeljuju prava ili nameću obveze na koje se može izravno pozivati pred sudovima Unije ili država članica.

            Članak 6.
            Ova Odluka stupa na snagu na dan donošenja.

            Sastavljeno u Bruxellesu 25. siječnja 2021.

                  Za Vijeće

                  Predsjednik

               J. BORRELL FONTELLES

            (1)  Suglasnost od 4. srpnja 2018. (još nije objavljeno u Službenom listu).

            (2)  Odluka Vijeća (EU) 2018/104 od 20. studenoga 2017. o potpisivanju, u ime Unije, i privremenoj primjeni Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane (SL L 23, 26.1.2018., str. 1.).

            (3)  Tekst Sporazuma objavljen je u SL L 23, 26.1.2018., p. 4., zajedno s odlukom o njegovu potpisivanju.

            (4)  Glavno tajništvo Vijeća objavit će datum datum stupanja na snagu Sporazuma u Službenom listu Europske unije.

            (5)  Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, 14.12.2012., str. 1.).


title: Odluka Vijeća (ZVSP) 2021/276 od 22. veljače 2021. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli

text:
                  22.2.2021

                  HR

                  Službeni list Europske unije

                  LI 60/9

         ODLUKA VIJEĆA (ZVSP) 2021/276
         od 22. veljače 2021.
         o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 13. studenoga 2017. donijelo Odluku (ZVSP) 2017/2074 (1) o mjerama ograničavanja s obzirom na stanje u Venezueli.

                     (2)

                     Vijeće je 12. studenoga 2020. donijelo Odluku (ZVSP) 2020/1700 (2) kojom su postojeće mjere ograničavanja produljene do 14. studenoga 2021. uključujući sva uvrštenja na popis.

                     (3)

                     Visoki predstavnik Unije za vanjske poslove i sigurnosnu politiku („Visoki predstavnik”) dao je 7. prosinca 2020. izjavu u ime Unije u kojoj se navodi da su se izbori za Nacionalnu skupštinu u Venezueli od 6. prosinca 2020. nažalost održali bez nacionalnog dogovora o izbornim uvjetima, nisu zadovoljili minimalne međunarodne standarde za vjerodostojan proces i nisu uspjeli mobilizirati stanovnike Venezuele da u njima sudjeluju. U izjavi je istaknuto da zbog nepoštovanja političkog pluralizma te diskvalifikacije i progona oporbenih čelnika Unija nije mogla priznati taj izborni proces kao vjerodostojan, uključiv ni transparentan te nije mogla prihvatiti da njegovi rezultati predstavljaju volju stanovnika Venezuele.

                     (4)

                     Visoki predstavnik dao je 6. siječnja 2021. drugu izjavu u ime Unije o izborima za Nacionalnu skupštinu u Venezueli u kojoj je istaknuto duboko žaljenje Unije što je Nacionalna skupština 5. siječnja 2021. preuzela svoj mandat na temelju nedemokratskih izbora. U toj je izjavi također navedeno da su izbori za Nacionalnu skupštinu izabranu 2015. bili posljednje slobodno izražavanje volje Venezuelanaca u izbornom procesu. Naposljetku, u izjavi je spomenuto da je Unija spremna poduzeti dodatne ciljane mjere.

                     (5)

                     Vijeće je 25. siječnja 2021. usvojilo Zaključke o Venezueli u kojima Unija izražava duboko žaljenje zbog toga što su parlamentarni izbori od 6. prosinca 2020. bili propuštena prilika za demokraciju jer su održani bez nacionalnog dogovora o izbornim uvjetima i nisu bili u skladu s međunarodnim standardima za demokratski proces. Nadalje, Vijeće je istaknulo da se ljudska prava moraju poštovati. Vijeće je također izjavilo da se politička kriza u Venezueli neće moći prevladati ako njezini građani strahuju da će oni ili njihove obitelji biti uhićeni i progonjeni zbog ostvarivanja svojih temeljnih prava i sloboda.

                     (6)

                     U Zaključcima Vijeća od 25. siječnja 2021. stoji da je, s obzirom na pogoršanje stanja ljudskih prava, vladavine prava i demokracije u Venezueli, Unija spremna donijeti dodatne ciljane mjere ograničavanja protiv onih koji ugrožavaju demokraciju ili vladavinu prava i onih koji su odgovorni za teška kršenja ljudskih prava. Te su mjere osmišljene tako da ne štete venezuelskom stanovništvu i mogu se povući.

                     (7)

                     U tom kontekstu i s obzirom na i dalje teško stanje u Venezueli, 19 osoba trebalo bi uključiti na popis fizičkih i pravnih osoba, subjekata i tijela na koje se primjenjuju mjere ograničavanja iz Priloga I. Odluci (ZVSP) 2017/2074.

                     (8)

                     Prilog I. Odluci (ZVSP) 2017/2074 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Prilog I. Odluci (ZVSP) 2017/2074 mijenja se kako je navedeno u Prilogu.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2017/2074 od 13. studenoga 2017. o mjerama ograničavanja s obzirom na stanje u Venezueli (SL L 295, 14.11.2017., str. 60.).

            (2)  Odluka Vijeća (ZVSP) 2020/1700 od 12. studenoga 2020. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli (SL L 381, 13.11.2020., str. 24.).

            PRILOG
            Sljedeće osobe dodaju se na popis fizičkih i pravnih osoba, subjekata i tijela naveden u Prilogu I. Odluci (ZVSP) 2017/2074:

                           Ime

                           Podaci za utvrđivanje identiteta

                           Obrazloženje

                           Datum uvrštenja

                           „37.

                           Remigio CEBALLOS ICHASO

                           Datum rođenja: 1. svibnja 1963.
                           Broj osobne iskaznice: V-6557495
                           Spol: muški

                           Zapovjednik operativnog i strateškog zapovjedništva Bolivarijanskih nacionalnih oružanih snaga Venezuele (Comando Estratégico Operacional Fuerzas Armadas Nacionales Bolivarianas (CEOFANB)), vrhovnog tijela oružanih snaga Venezuele, od lipnja 2017. Bolivarijanske nacionalne oružane snage (FANB) i Bolivarijanska nacionalna garda pod kontrolom su CEOFANB-a. CEOFANB je također odgovoran za koordinaciju intervencija FANB-a u prosvjedima.
                           Kao zapovjednik CEOFANB-a odgovoran je za teška kršenja ljudskih prava, uključujući upotrebu prekomjerne sile te neljudsko i ponižavajuće postupanje koje su pod njegovim zapovjedništvom počinili službenici FANB-a i podređene snage, uključujući Bolivarijansku nacionalnu gardu. Razni izvori, uključujući Neovisnu međunarodnu misiju za utvrđivanje činjenica o Bolivarijanskoj Republici Venezueli, kršenja ljudskih prava pripisuju FANB-u i Bolivarijanskoj nacionalnoj gardi.

                           22.2.2021.

                           38.

                           Omar José PRIETO FERNÁNDEZ

                           Datum rođenja: 25. svibnja 1969.
                           Broj osobne iskaznice: V-9761075
                           Spol: muški

                           Guverner savezne države Zulije od prosinca 2017. Na tom je položaju ugrozio demokraciju i vladavinu prava u saveznoj državi Zuliji. Prisegnuo je pred nepriznatom Nacionalnom ustavotvornom skupštinom (ANC) nakon što je legitimni pobjednik izbora odbio prisegnuti pred ANC-om. Omar José Prieto Fernández aktivno je promicao nedemokratske izbore za Nacionalnu skupštinu koji su se održali 6. prosinca 2020. Osim toga, u saveznoj državi Zuliji oporbenim je čelnicima prijetio „kućnim posjetima” te je izjavio da će tu saveznu državu proglasiti neovisnom ako privremena vlada na čelu s Juanom Guaidóm preuzme vlast.

                           22.2.2021.

                           39.

                           José Dionisio BRITO RODRÍGUEZ

                           Datum rođenja: 15. siječnja 1971.
                           Broj osobne iskaznice: V-8263861
                           Spol: muški

                           Član nedemokratski izabrane Nacionalne skupštine i predsjednik parlamentarne komisije koja istražuje „djela počinjena protiv Republike” od strane članova Nacionalne skupštine izabrane 2015. Osim toga, José Dionisio Brito Rodríguez na temelju odluke Vrhovnog suda donesene u lipnju 2020. nezakonito je preuzeo vodstvo oporbene stranke Primero Justicia. Iz stranke Primero Justicia izbačen je 2019. zbog optužbi za korupciju. Nadalje, kao član Nacionalne skupštine sudjelovao je u nezakonitom izboru Luisa Eduarda Parre Rivera za predsjednika Nacionalne skupštine 5. siječnja 2020., čime je ugrozio demokraciju i vladavinu prava u Venezueli. Izbori su se održali dok je vojna policija blokirala ulazak nekolicine zastupnika u prostorije Nacionalne skupštine i bez postizanja kvoruma. Stoga su se članovi oporbe morali organizirati izvan prostorija Nacionalne skupštine kako bi ponovno izabrali Juana Guaidóa za predsjednika Nacionalne skupštine. Svojim je djelovanjem stoga ugrozio demokraciju i vladavinu prava u Venezueli.

                           22.2.2021.

                           40.

                           José Bernabé GUTIÉRREZ PARRA

                           Datum rođenja: 21. prosinca 1952.
                           Broj osobne iskaznice: V-1565144
                           Spol: muški

                           Član nedemokratski izabrane Nacionalne skupštine i nezakoniti čelnik oporbene stranke Acción Democrática. José Bernabé Gutiérrez Parra na temelju presude Vrhovnog suda donesene u lipnju 2020. nezakonito je preuzeo kontrolu nad oporbenom strankom Acción Democrática. Gutiérrez Parra sa strankom Acción Democrática sudjelovao je u nedemokratskim izborima za Nacionalnu skupštinu koji su se održali 6. prosinca 2020., što je u suprotnosti sa stajalištem stranke prije njegova preuzimanja. Gutiérrez Parra promijenio je stajalište stranke, upotrebljavao njezine simbole i sudjelovao u izborima i javnim događanjima poput televizijskih debata. Gutiérreza Parru iz stranke su izbacili legitimno izabrani članovi stranke Acción Democrática koji su njegove postupke nazvali zavjereničkim i izdajničkim. Svojim je djelovanjem stoga ugrozio demokraciju i vladavinu prava u Venezueli.

                           22.2.2021.

                           41.

                           Luis Fernando DAMIANI BUSTILLOS

                           Datum rođenja: 27. travnja 1946.
                           Spol: muški

                           Sudac Ustavnog vijeća Vrhovnog suda Venezuele (Tribunal Supremo de Justicia (TSJ)). Kao član Ustavnog vijeća Vrhovnog suda odgovoran je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020. Svojim je djelovanjem stoga ugrozio demokraciju i vladavinu prava u Venezueli te je podržavao i omogućivao da izvršna vlast ugrožava demokraciju i vladavinu prava.

                           22.2.2021.

                           42.

                           Lourdes Benicia SUÁREZ ANDERSON

                           Datum rođenja: 7. ožujka 1965.
                           Spol: ženski

                           Sutkinja Ustavnog vijeća Vrhovnog suda Venezuele (Tribunal Supremo de Justicia (TSJ)). Kao članica Ustavnog vijeća Vrhovnog suda odgovorna je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020. Svojim je djelovanjem stoga ugrozila demokraciju i vladavinu prava u Venezueli te je podržavala i omogućivala da izvršna vlast ugrožava demokraciju i vladavinu prava.

                           22.2.2021.

                           43.

                           Calixto Antonio ORTEGA RÍOS

                           Datum rođenja: 12. listopada 1950.
                           Spol: muški

                           Sudac Ustavnog vijeća Vrhovnog suda Venezuele (Tribunal Supremo de Justicia (TSJ)). Kao član Ustavnog vijeća Vrhovnog suda odgovoran je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020. Svojim je djelovanjem stoga ugrozio demokraciju i vladavinu prava u Venezueli te je podržavao i omogućivao da izvršna vlast ugrožava demokraciju i vladavinu prava.

                           22.2.2021.

                           44.

                           René Alberto DEGRAVES ALMARZA

                           Spol: muški

                           Sudac Ustavnog vijeća Vrhovnog suda Venezuele (Tribunal Supremo de Justicia (TSJ)). Kao član Ustavnog vijeća Vrhovnog suda odgovoran je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020. Svojim je djelovanjem stoga ugrozio demokraciju i vladavinu prava u Venezueli te je podržavao i omogućivao da izvršna vlast ugrožava demokraciju i vladavinu prava.

                           22.2.2021.

                           45.

                           Arcadio DELGADO ROSALES

                           Datum rođenja: 23. rujna 1954.
                           Spol: muški

                           Sudac i potpredsjednik Ustavnog vijeća Vrhovnog suda Venezuele (Tribunal Supremo de Justicia (TSJ)). Kao član Ustavnog vijeća Vrhovnog suda odgovoran je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020. Svojim je djelovanjem stoga ugrozio demokraciju i vladavinu prava u Venezueli te je podržavao i omogućivao da izvršna vlast ugrožava demokraciju i vladavinu prava.

                           22.2.2021.

                           46.

                           Carmen Auxiliadora ZULETA DE MERCHÁN

                           Datum rođenja: 13. prosinca 1947.
                           Spol: ženski

                           Sutkinja Ustavnog vijeća Vrhovnog suda Venezuele (Tribunal Supremo de Justicia (TSJ)). Kao članica Ustavnog vijeća Vrhovnog suda odgovorna je za djelovanja, izjave i presude kojima je oduzeta ovlast Nacionalnoj skupštini i ugrožena su biračka prava oporbe, uključujući jednostrano imenovanje Državnog izbornog povjerenstva (Consejo Nacional Electoral (CNE)) od strane Vrhovnog suda u lipnju 2020. te suspenziju i jednostranu zamjenu vodstva triju glavnih demokratskih oporbenih stranaka u lipnju i srpnju 2020. Svojim je djelovanjem stoga ugrozila demokraciju i vladavinu prava u Venezueli te je podržavala i omogućivala da izvršna vlast ugrožava demokraciju i vladavinu prava.

                           22.2.2021.

                           47.

                           Indira Maira ALFONZO IZAGUIRRE

                           Datum rođenja: 29. travnja 1968.
                           Mjesto rođenja: La Guaira (savezna država La Guaira, Venezuela)
                           Broj osobne iskaznice: V-6978710
                           Spol: ženski

                           Predsjednica Državnog izbornog povjerenstva (Consejo Nacional Electoral (CNE)) od 13. lipnja 2020. Bivša članica Izbornog vijeća i Plenarnog vijeća Vrhovnog suda (Tribunal Supremo de Justicia (TSJ)), druga potpredsjednica TSJ-a od 2015. do 24. veljače 2017. i potpredsjednica TSJ-a od 24. veljače 2017. do 12. lipnja 2020. Kao članica Izbornog vijeća TSJ-a, Indira Maira Alfonzo Izaguirre odgovorna je za mjere poduzete u prosincu 2015. protiv tada novoizabrane Nacionalne skupštine, kojima je toj skupštini onemogućeno da izvršava svoje zakonodavne ovlasti. Osim toga, prihvatila je da je TSJ u lipnju 2020. imenuje predsjednicom CNE-a, iako ta ovlast pripada Nacionalnoj skupštini. U toj je ulozi pripremila i nadzirala nedemokratske izbore za Nacionalnu skupštinu održane 6. prosinca 2020. i sudjelovala u izmjeni izbornih pravila za te izbore 30. lipnja 2020. Svojim je djelovanjem stoga ugrozila demokraciju i vladavinu prava u Venezueli.

                           22.2.2021.

                           48.

                           Leonardo Enrique MORALES POLEO

                           Spol: muški

                           Potpredsjednik Državnog izbornog povjerenstva (Consejo Nacional Electoral (CNE)) od 7. kolovoza 2020. i predsjednik Komisije za političko sudjelovanje i financiranje.
                           Vrhovni sud (Tribunal Supremo de Justicia (TSJ)) 7. kolovoza 2020. imenovao je Leonarda Enriquea Moralesa Polea potpredsjednikom CNE-a i predsjednikom Komisije za političko sudjelovanje i financiranje, iako ta ovlast pripada Nacionalnoj skupštini. Nadalje, neposredno prije tog imenovanja djelovao je u Stranci progresivnog napretka (Avanzada progresista). Kao član CNE-a aktivno je sudjelovao u nadgledanju izbornog procesa koji je doveo do nedemokratskih izbora za Nacionalnu skupštinu održanih 6. prosinca 2020. Svojim je djelovanjem stoga ugrozio demokraciju i vladavinu prava u Venezueli.

                           22.2.2021.

                           49.

                           Tania D’AMELIO CARDIET

                           Datum rođenja: 5. prosinca 1971.
                           Mjesto rođenja: Italija
                           Državljanstvo: venezuelsko
                           Broj osobne iskaznice: V-11691429
                           Spol: ženski

                           Članica (rektorica) Državnog izbornog povjerenstva (Consejo Nacional Electoral (CNE)) za razdoblje 2016.–2023. Bivša članica (rektorica) CNE-a za razdoblje 2010.–2016.
                           Tania d’Amelio Cardiet svojim je djelovanjem u ulozi rektorice CNE-a od 2010. izravno doprinijela ugrožavanju demokracije i vladavine prava u Venezueli, među ostalim i pripremom nedemokratskih izbora za Nacionalnu skupštinu 2020., sudjelovanjem u izmjeni izbornih pravila za te izbore 30. lipnja 2020. i sudjelovanjem u organizaciji i provedbi predsjedničkih izbora 2018. Nadalje, d’Amelio Cardiet prihvatila je2016. imenovanje u CNE od strane Vrhovnog suda (Tribunal Supremo de Justicia (TSJ)), iako ta ovlast pripada Nacionalnoj skupštini.

                           22.2.2021.

                           50.

                           José Miguel DOMÍNGUEZ RAMÍREZ

                           Datum rođenja: 17. listopada 1979.
                           Broj osobne iskaznice: V-14444352
                           Spol: muški

                           Direktor posebnih snaga (Fuerzas de Acciones Especiales (FAES) od 6. svibnja 2019. Bivši glavni povjerenik FAES-a u saveznoj državi Táchiri. Nadalje, José Miguel Domínguez Ramírez bio je direktor operacija FAES-a, koji je pod nadležnošću venezuelske Bolivarijanske nacionalne policije. Odgovoran je za teška kršenja ljudskih prava te represiju civilnog društva i demokratske oporbe u Venezueli koje su pod njegovim vodstvom počinili službenici FAES-a. FAES je poznat po izvansudskim pogubljenjima i nasilnoj ulozi u suzbijanju neslaganja od strane Madurovih političkih protivnika, oporbe i prosvjednika, zbog čega je visoka povjerenica UN-a za ljudska prava Michelle Bachelet zatražila raspuštanje FAES-a. Nadalje, Domínguez Ramírez prije toga bio je član venezuelskog sigurnosnog tima koji je 12. veljače 2014. otvorio vatru na nenaoružane studente prosvjednike, što je za posljedicu imalo smrt najmanje jednog studenta, Bassila Da Coste.

                           22.2.2021.

                           51.

                           Carlos Ramón Enrique CARVALLO GUEVARA

                           Broj osobne iskaznice: V-10132041
                           Spol: muški

                           General zbora i od 21. kolovoza 2020. zamjenik direktora Glavne uprave vojne protuobavještajne službe (Dirección General de Contrainteligencia Militar (DGCIM)). Nasljednik generala Rafaela Ramóna Blanca Marrera. Prije toga, Carlos Ramón Enrique Carvallo Guevara služio je u DGCIM-u u regiji Los Andes i obnašao je visoku dužnost u Bolivarijanskoj nacionalnoj gardi. Odgovoran je za teška kršenja ljudskih prava u Venezueli koja su pod njegovim zapovjedništvom počinili službenici DGCIM-a. U nedavno objavljenim nalazima Neovisne međunarodne misije za utvrđivanje činjenica o Bolivarijanskoj Republici Venezueli DGCIM je okarakteriziran kao institucija koja je izravno odgovorna za teška kršenja ljudskih prava.

                           22.2.2021.

                           52.

                           Jesús Emilio VÁSQUEZ QUINTERO

                           Broj osobne iskaznice: V-7422049
                           Spol: muški

                           General zbora od 5. srpnja 2019. i državni odvjetnik Ureda vojnog tužitelja od prosinca 2017. Kao državni odvjetnik Ureda vojnog tužitelja odgovoran je za ugrožavanje demokracije i vladavine prava u Venezueli. Ured vojnog tužitelja povezan je s unutarnjim sudskim progonom u oružanim snagama i neprovođenjem istraga incidenata, uključujući slučaj smrti kapetana Acoste iz 2019. Osim toga, vojno pravosuđe primjenjuju se i na civile.

                           22.2.2021.

                           53.

                           Carlos Enrique TERÁN HURTADO

                           Broj osobne iskaznice: V-8042567
                           Spol: muški

                           Brigadni general od 5. srpnja 2019. i načelnik Posebne uprave za kriminalistička istraživanja Glavne uprave vojne protuobavještajne službe (Dirección General de Contrainteligencia Militar (DGCIM)) od 2019. Na prijašnjim funkcijama brigadni general Carlos Enrique Terán Hurtado služio je kao načelnik policije u saveznoj državi Falcónu i voditelj DGCIM-a u saveznoj državi Táchiri. Odgovoran je za teška kršenja ljudskih prava, uključujući okrutno i neljudsko postupanje prema pritvorenicima, koja su pod njegovim zapovjedništvom počinili službenici DGCIM-a. U detaljnim nalazima Neovisne međunarodne misije za utvrđivanje činjenica o Bolivarijanskoj Republici Venezueli brigadni general Terán Hurtado posebno je istaknut kao jedan od odgovornih aktera, a povezan je i sa slučajem kapetana de la Sotte.

                           22.2.2021.

                           54.

                           Manuel Eduardo PÉREZ URDANETA

                           Datum rođenja: 29. prosinca 1960. ili 26. svibnja 1962.
                           Mjesto rođenja: Cagua, savezna država Aragua
                           Broj osobne iskaznice: V-6357038
                           Broj putovnice: 001234503 (istekla 2012.)
                           Spol: muški

                           Zamjenik ministra unutarnjih poslova i pravosuđa od 7. travnja 2015. Brigadni general Manuel Eduardo Pérez Urdaneta u venezuelskom je Ministarstvu unutarnjih poslova i pravosuđa jedan od pet zamjenika ministra. Njegov resor obuhvaća preventivnu sigurnost i javnu sigurnost (Viceministro de prevención y Seguridad Ciudadana). Prije toga, brigadni general Pérez bio je direktor Bolivarijanske nacionalne policije. U toj je ulozi odgovoran za teška kršenja ljudskih prava, uključujući primjenu velike fizičke sile protiv mirnih prosvjednika, koje su pod njegovim vodstvom počinili službenici Bolivarijanske nacionalne policije.

                           22.2.2021.

                           55.

                           Douglas Arnoldo RICO GONZÁLEZ

                           Datum rođenja: 28. rujna 1969.
                           Broj osobne iskaznice: V-6864238
                           Spol: muški

                           Direktor agencije za znanstvena, kaznena i kriminalistička istraživanja (Cuerpo de Investigaciones Científicas, Penales y Criminalísticas (CICPC)) od 5. veljače 2016. Prije toga bio je zamjenik direktora CICPC-a. Odgovoran je za teška kršenja ljudskih prava koja su pod njegovim vodstvom počinili službenici CICPC-a. U izvješću Neovisne međunarodne misije za utvrđivanje činjenica o Bolivarijanskoj Republici Venezueli CICPC je okarakteriziran kao institucija koja sustavno krši ljudska prava u Venezueli.

                           22.2.2021.”


title: Odluka Vijeća (Euratom) 2021/281 od 22. veljače 2021. o izmjeni Odluke 2007/198/Euratom o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću

text:
                  23.2.2021

                  HR

                  Službeni list Europske unije

                  L 62/41

         ODLUKA VIJEĆA (Euratom) 2021/281
         od 22. veljače 2021.
         o izmjeni Odluke 2007/198/Euratom o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću
         VIJEĆE EUROPSKE UNIJE,
         uzimajući u obzir Ugovor o osnivanju Europske zajednice za atomsku energiju, a posebno njegov članak 47. treći i četvrti stavak,
         uzimajući u obzir prijedlog Europske komisije,
         budući da:

                     (1)

                     Sporazum o osnivanju Međunarodne organizacije za energiju fuzije ITER za zajedničku provedbu projekta ITER (1) („Sporazum o ITER-u”) u studenome 2006. potpisali su Euratom, Kina, Indija, Japan, Južna Koreja, Ruska Federacija i Sjedinjene Američke Države. Euratom, koji je stranka domaćin u skladu sa Sporazumom o ITER-u, preuzeo je vodeću ulogu u tom projektu.

                     (2)

                     Odlukom 2007/198/Euratom (2) Vijeće je osnovalo Europsko zajedničko poduzeće za ITER i razvoj energije fuzije (fuzija za energiju) („zajedničko poduzeće”) kako bi se osigurao doprinos Euratoma Međunarodnoj organizaciji za energiju fuzije ITER i aktivnostima šireg pristupa s Japanom te pripremio i koordinirao program aktivnosti za pripremu izgradnje pokusnog fuzijskog reaktora i povezanih postrojenja.

                     (3)

                     Člankom 5. Odluke 2007/198/Euratom predviđeno je da zajedničko poduzeće ima posebnu financijsku uredbu koja se temelji na načelima Delegirane uredbe Komisije (EU) br. 1271/2013 (3) i koja može odstupati od te delegirane uredbe kada to zahtijevaju posebne potrebe poslovanja zajedničkog poduzeća, uz uvjet prethodnog savjetovanja s Komisijom. U glavi IV. financijske uredbe zajedničkog poduzeća uređeno je izvršenje proračuna.

                     (4)

                     Odlukom 2007/198/Euratom predviđen je referentni financijski iznos koji se smatrao potrebnim za zajedničko poduzeće i okvirni ukupni doprinos Euratoma tom iznosu, koji se osigurava kroz programe Zajednice za istraživanje i osposobljavanje donesene na temelju članka 7. Ugovora ili putem bilo koje druge odluke koju je donijelo Vijeće.

                     (5)

                     Odluka 2007/198/Euratom izmijenjena je Odlukom Vijeća 2013/791/Euratom (4) kako bi se omogućilo financiranje aktivnosti zajedničkog poduzeća tijekom višegodišnjeg financijskog okvira za razdoblje 2014.–2020. utvrđenog u Uredbi Vijeća (EU, Euratom) br. 1311/2013 (5).

                     (6)

                     Novi temeljni plan projekta ITER, koji je nastao kao dio poboljšanja u upravljanju projektom, dobio je podršku Vijeća ITER-a 2016. i 2017. Zatim je služio za procjenu potreba za financiranjem zajedničkog poduzeća. U ažuriranom rasporedu novog temeljnog plana predviđa se ostvarenje prve plazme u prosincu 2025., a potpuna funkcionalnost, uz uporabu goriva deuterij-tricij, 2035. Taj raspored ne uključuje nepredviđene događaje te se stoga temelji na pretpostavci da se svi veliki rizici moraju ublažiti.

                     (7)

                     Vijeće je 12. travnja 2018. ponovno potvrdilo kontinuiranu predanost Euratoma uspješnom završetku projekta ITER i ovlastilo Komisiju da u ime Euratoma odobri novi temeljni plan projekta ITER na sastanku Vijeća ITER-a na ministarskoj razini. Vijeće je istodobno zatražilo da zajedničko poduzeće nastavi ispunjavati svoje dužnosti izvješćivanja i preispitivanja u skladu sa zaključcima Vijeća od 12. srpnja 2010. te da provodi redovite neovisne procjene napretka ITER-a s naglaskom na učinkovitosti i upravljanju projektom, uključujući ograničavanje troškova, raspored kontrole projekta te upravljanje rizicima..

                     (8)

                     Ovom Odlukom omogućit će se sinergije i komplementarnosti s aktivnostima istraživanja fuzije koje se financiraju iz programa Euratoma za istraživanje i osposobljavanje. Uspješna izgradnja i rad ITER-a ključne su faze europskog plana za fuziju koji su podržali svi europski dionici u području istraživanja fuzije.

                     (9)

                     Europski parlament i Vijeće odredili su najvišu razinu obveza Euratoma u pogledu ITER-a u višegodišnjem financijskom okviru za razdoblje 2021.–2027. utvrđenom u Uredbi Vijeća (EU, Euratom) 2020/2093 (6) („VFO za razdoblje 2021.–2027.”) u iznosu od 5 614 000 000 EUR u tekućim cijenama.

                     (10)

                     Uz potpuno poštovanje prava država članica da odlučuju o svojoj kombinaciji izvora energije, djelovanjima u okviru ove Odluke može se doprinijeti ostvarenju ciljeva europskog plana za fuziju.

                     (11)

                     Na temelju stavaka 22. i 23. Međuinstitucijskog sporazuma o boljoj izradi zakonodavstva od 13. travnja 2016. (7) nema potrebe za evaluacijom ITER-a na temelju informacija prikupljenih u okviru specifičnih zahtjeva u pogledu praćenja, izbjegavajući pritom prekomjerne propise i administrativno opterećenje. Prema potrebi, ti zahtjevi mogli bi obuhvaćati mjerljive pokazatelje kao temelj za evaluaciju učinaka ITER-a. Zaključke evaluacija koje provodi Komisija trebalo bi dostaviti Europskom parlamentu, Vijeću, Europskom gospodarskom i socijalnom odboru te Odboru regija. Ako su ex post evaluacija i evaluacija na sredini razdoblja planirane u kratkom vremenskom razmaku, trebalo bi biti moguće ujediniti obje evaluacije u jednu evaluaciju koja obuhvaća kombinirano razdoblje.

                     (12)

                     U skladu s Uredbom (EU, Euratom) 2018/1046 Europskog parlamenta i Vijeća (8) („Financijska uredba”), Uredbom (EU, Euratom) br. 883/2013 Europskog parlamenta i Vijeća (9) i uredbama Vijeća (EZ, Euratom) br. 2988/95 (10), (Euratom, EZ) br. 2185/96 (11) i (EU) 2017/1939 (12)financijski interesi Unije trebaju biti zaštićeni razmjernim mjerama, među ostalim mjerama koje se odnose na sprečavanje, otkrivanje, ispravljanje i ispitivanje nepravilnosti, uključujući prijevare, na povrat izgubljenih, pogrešno plaćenih ili nepravilno upotrijebljenih sredstava te, prema potrebi, na izricanje administrativnih sankcija.
                     Osobito, u skladu s uredbama (Euratom, EZ) br. 2185/96 i (EU, Euratom) br. 883/2013 Europski ured za borbu protiv prijevara (OLAF) ovlašten je provoditi administrativne istrage, uključujući provjere i inspekcije na terenu, radi utvrđivanja je li došlo do prijevare, korupcije ili bilo koje druge nezakonite aktivnosti, koje utječu na financijske interese Unije. Ured europskog javnog tužitelja (EPPO) ovlašten je, u skladu s Uredbom (EU) 2017/1939, provoditi istrage i kazneni progon kaznenih djela koja utječu na financijske interese Unije, kako su predviđena u Direktivi (EU) 2017/1371 Europskog parlamenta i Vijeća (13). U skladu s Financijskom uredbom svaka osoba ili svaki subjekt koji prima sredstva Unije treba u potpunosti surađivati u zaštiti financijskih interesa Unije, dodijeliti potrebna prava i potreban pristup Komisiji, OLAF-u, Revizorskom sudu i, u pogledu onih država članica koje sudjeluju u pojačanoj suradnji na temelju Uredbe (EU) 2017/1939, EPPO-u, te osigurati da svaka treća strana koja je uključena u izvršenje sredstava Unije dodijeli jednakovrijedna prava.

                     (13)

                     Ovom bi se Odlukom trebala osigurati vidljivost financiranja sredstvima Zajednice pružanjem koherentnih, djelotvornih i razmjernih ciljanih informacija različitoj publici, među ostalim medijima i javnosti.

                     (14)

                     Potrebno je izmijeniti Odluku 2007/198/Euratom kako bi se omogućilo financiranje aktivnosti zajedničkog poduzeća i povezanih aktivnosti Komisije u razdoblju 2021.–2027. iz općeg proračuna Europske unije.

                     (15)

                     Kako bi se osigurao uspješan završetak projekta ITER i kontinuitet u pružanju potpore u relevantnom području politike od početka VFO-a za razdoblje 2021. – 2027., ova bi se Odluka trebala primjenjivati s retroaktivnim učinkom od 1. siječnja 2021. te bi trebala hitno stupiti na snagu.

                     (16)

                     Odluku 2007/198/Euratom trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2007/198/Euratom mijenja se kako slijedi:

                        1.

                        članak 4. mijenja se kako slijedi:

                                    (a)

                                    stavak 3. zamjenjuje se sljedećim:

                                       „3.   Okvirni doprinos Euratoma zajedničkom poduzeću za razdoblje 2021. – 2027., uključujući povezane prateće rashode iz stavka 4. za isto razdoblje, iznosi 5 614 000 000 EUR (u trenutačnim cijenama).”;

                                    (b)

                                    dodaje se sljedeći stavak:

                                       „4.   Iznosom iz stavka 3. mogu se pokriti i troškovi povezani s pripremom, praćenjem, kontrolom, revizijom, evaluacijom i drugim aktivnostima te rashodi potrebni za upravljanje ovom Odlukom i njezinu provedbu, uključujući administrativne rashode, te evaluaciju ostvarenja njezinih ciljeva. Njime se mogu pokriti i troškovi povezani sa studijama i sastancima stručnjaka te troškovi povezani s mrežama informacijske tehnologije s naglaskom na obradu i razmjenu informacija, uključujući institucijske alate informacijske tehnologije te drugu tehničku i administrativnu pomoć potrebnu u vezi s upravljanjem ovom Odlukom.”;

                        2.

                        briše se članak 5.b;

                        3.

                        umeće se sljedeći članak:

                           „Članak 5.c
                           Evaluacija

                              1.   Evaluacije provedbe ove Odluke provode se redovito i pravodobno kako bi se njihovi rezultati uzeli u obzir u procesu donošenja odluka.

                              2.   Nakon što bude dostupno dovoljno informacija o provedbi ove Odluke u razdoblju 2021. – 2027., a najkasnije 2024., Komisija provodi evaluaciju provedbe ove Odluke na sredini razdoblja.

                              3.   Na kraju provedbe ove Odluke, a najkasnije četiri godine nakon završetka razdoblja navedenog u članku 4. stavku 3. Komisija provodi završnu evaluaciju provedbe ove Odluke.

                              4.   Komisija dostavlja zaključke evaluacija provedenih na temelju ovog članka i svoje primjedbe Europskom parlamentu, Vijeću, Europskom gospodarskom i socijalnom odboru te Odboru regija.”;

                        4.

                        umeće se sljedeći članak:

                           „Članak 5.d
                           Komunikacija, vidljivost i promidžba

                              1.   Primatelji sredstava Zajednice priznaju podrijetlo i osiguravaju vidljivost tih sredstava, posebice pri promicanju djelovanja i njihovih rezultata, pružanjem koherentnih, djelotvornih i razmjernih ciljanih informacija različitoj publici, među ostalim medijima i javnosti.

                              2.   Komisija provodi informacijska i komunikacijska djelovanja koja se odnose na ovu Odluku, na djelovanja poduzeta na temelju ove Odluke i na postignute rezultate. Financijska sredstva dodijeljena ovoj Odluci također doprinose institucijskom priopćavanju političkih prioriteta Unije, ako se ti prioriteti odnose na ciljeve iz članka 1.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2021.
            Ova je Odluka upućena državama članicama.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  SL L 358, 16.12.2006., str. 62.

            (2)  Odluka Vijeća 2007/198/Euratom od 27. ožujka 2007. o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću (SL L 90, 30.3.2007., str. 58.).

            (3)  Delegirana uredba Komisije (EU) br. 1271/2013 оd 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (SL L 328, 7.12.2013., str. 42.).

            (4)  Odluka Vijeća 2013/791/Euratom od 13. prosinca 2013. o izmjeni Odluke 2007/198/Euratom o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću (SL L 349, 21.12.2013., str. 100.).

            (5)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

            (6)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433I, 22.12.2020., str. 11.).

            (7)  SL L 123, 12.5.2016., str. 1.

            (8)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

            (9)  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1.).

            (10)  Uredba Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL L 312, 23.12.1995., str. 1.).

            (11)  Uredba Vijeća (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (SL L 292, 15.11.1996., str. 2.).

            (12)  Uredba Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”) (SL L 283, 31.10.2017., str. 1.).

            (13)  Direktiva (EU) 2017/1371 Europskog parlamenta i Vijeća od 5. srpnja 2017. o suzbijanju prijevara počinjenih protiv financijskih interesa Unije kaznenopravnim sredstvima (SL L 198, 28.7.2017., str. 29.).


title: Odluka Vijeća (ZVSP) 2021/282 od 22. veljače 2021. o izmjeni Odluke (ZVSP) 2018/904 o produljenju mandata posebnog predstavnika Europske unije za središnju Aziju

text:
                  23.2.2021

                  HR

                  Službeni list Europske unije

                  L 62/45

         ODLUKA VIJEĆA (ZVSP) 2021/282
         od 22. veljače 2021.
         o izmjeni Odluke (ZVSP) 2018/904 o produljenju mandata posebnog predstavnika Europske unije za središnju Aziju
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. travnja 2015. donijelo Odluku (ZVSP) 2015/598 (1) o imenovanju g. Petera BURIANA posebnim predstavnikom Europske unije (PPEU) za središnju Aziju.

                     (2)

                     Vijeće je 25. lipnja 2018. donijelo Odluku (ZVSP) 2018/904 (2) o produljenju mandata g. BURIANA kao PPEU-a za središnju Aziju. Mandat PPEU-a dodatno je produljen Odlukom Vijeća (ZVSP) 2020/252 (3). Mandat PPEU-a istječe 28. veljače 2021.

                     (3)

                     Mandat PPEU-a trebalo bi produljiti za dodatno razdoblje od četiri mjeseca u okviru financijskog referentnog iznosa utvrđenog u članku 5. stavku 1. Odluke (ZVSP) 2018/904, kako je izmijenjena Odlukom (ZVSP) 2020/253.

                     (4)

                     PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Odluka (ZVSP) 2018/904 mijenja se kako slijedi:

                        1.

                        članak 1. zamjenjuje se sljedećim:

                           „Članak 1.
                           Posebni predstavnik Europske unije
                           „Mandat g. Petera BURIANA kao posebnog predstavnika Europske unije (PPEU) za središnju Aziju produljuje se do 30. lipnja 2021. Vijeće može odlučiti da mandat PPEU-a završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).”;

                        2.

                        u članku 14. drugi stavak zamjenjuje se sljedećim:
                        „Završno sveobuhvatno izvješće o provedbi mandata PPEU-a podnosi se do 30. travnja 2021.”

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2015/598 od 15. travnja 2015. o imenovanju posebnog predstavnika Europske unije za središnju Aziju (SL L 99, 16.4.2015., str. 25.).

            (2)  Odluka Vijeća (ZVSP) 2018/904 od 25. lipnja 2018. o produljenju mandata posebnog predstavnika Europske unije za središnju Aziju (SL L 161, 26.6.2018., str. 12.).

            (3)  Odluka Vijeća (ZVSP) 2020/252 od 25. veljače 2020. o izmjeni Odluke (ZVSP) 2018/904 o produljenju mandata posebnog predstavnika Europske unije za središnju Aziju (SL L 54I, 26.2.2020., str. 7.).


title: Odluka Vijeća (ZVSP) 2021/283 od 22. veljače 2021. o izmjeni Odluke (ZVSP) 2018/906 o produljenju mandata posebnog predstavnika Europske unije za Sahel

text:
                  23.2.2021

                  HR

                  Službeni list Europske unije

                  L 62/47

         ODLUKA VIJEĆA (ZVSP) 2021/283
         od 22. veljače 2021.
         o izmjeni Odluke (ZVSP) 2018/906 o produljenju mandata posebnog predstavnika Europske unije za Sahel
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 7. prosinca 2015. donijelo Odluku (ZVSP) 2015/2274 (1) o imenovanju g. Ángela LOSADE FERNÁNDEZA posebnim predstavnikom Europske unije (PPEU) za Sahel.

                     (2)

                     Vijeće je 25. lipnja 2018. donijelo Odluku (ZVSP) 2018/906 (2) o produljenju mandata g. Ángela LOSADE FERNÁNDEZA kao PPEU-a za Sahel. Mandat PPEU-a dodatno je produljen Odlukom (ZVSP) 2020/253 (3). Mandat PPEU-a istječe 28. veljače 2021.

                     (3)

                     Mandat PPEU-a trebalo bi produljiti za dodatno razdoblje od četiri mjeseca, u sklopu financijskog referentnog iznosa utvrđenog u članku 5. stavku 1. Odluke (ZVSP) 2018/906, kako je izmijenjena Odlukom (ZVSP) 2020/253.

                     (4)

                     PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Odluka (ZVSP) 2018/906 mijenja se kako slijedi:

                        1.

                        u članku 1. stavak 1. zamjenjuje se sljedećim:
                        „Mandat g. Ángela LOSADE FERNÁNDEZA kao posebnog predstavnika Europske unije (PPEU) za Sahel produljuje se do 30. lipnja 2021. Vijeće može odlučiti da mandat PPEU-a završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).”;

                        2.

                        u članku 14. drugi stavak zamjenjuje se sljedećim:
                        „Završno sveobuhvatno izvješće o provedbi mandata PPEU-a podnosi se do 30. travnja 2021.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2015/2274 od 7. prosinca 2015. o imenovanju posebnog predstavnika Europske unije za Sahel (SL L 322, 8.12.2015., str. 44.).

            (2)  Odluka Vijeća (ZVSP) 2018/906 od 25. lipnja 2018. o produljenju mandata posebnog predstavnika Europske unije za Sahel (SL L 161, 26.6.2018., str. 22.).

            (3)  Odluka Vijeća (ZVSP) 2020/253 od 25. veljače 2020. o izmjeni Odluke (ZVSP) 2018/906 o produljenju mandata posebnog predstavnika Europske unije za Sahel (SL L 54I , 26.2.2020., str. 9.).


title: Odluka Vijeća (ZVSP) 2021/285 od 22. veljače 2021. o izmjeni Odluke (ZVSP) 2018/907 o produljenju mandata posebnog predstavnika Europske unije za Južni Kavkaz i krizu u Gruziji

text:
                  23.2.2021

                  HR

                  Službeni list Europske unije

                  L 62/51

         ODLUKA VIJEĆA (ZVSP) 2021/285
         od 22. veljače 2021.
         o izmjeni Odluke (ZVSP) 2018/907 o produljenju mandata posebnog predstavnika Europske unije za Južni Kavkaz i krizu u Gruziji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 13. studenoga 2017. donijelo Odluku (ZVSP) 2017/2071 (1) o imenovanju g. Toiva KLAARA posebnim predstavnikom Europske unije (PPEU) za južni Kavkaz i krizu u Gruziji.

                     (2)

                     Vijeće je 25. lipnja 2018. donijelo Odluku (ZVSP) 2018/907 (2) o produljenju mandata PPEU-a, kako je izmijenjena Odlukom Vijeća (ZVSP) 2020/254 (3). Mandat PPEU-a istječe 28. veljače 2021.

                     (3)

                     Mandat PPEU-a za južni Kavkaz i krizu u Gruziji trebalo bi produljiti za dodatno razdoblje od 12 mjeseci i utvrditi novi financijski referentni iznos za razdoblje od 1. ožujka 2021. do 28. veljače 2022.

                     (4)

                     PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Odluka (ZVSP) 2018/907 mijenja se kako slijedi:

                        1.

                        članak 1. zamjenjuje se sljedećim:

                           „Članak 1.
                           Posebni predstavnik Europske unije
                           Mandat g. Toiva KLAARA kao posebnog predstavnika Europske unije (PPEU) za južni Kavkaz i krizu u Gruziji produljuje se do 28. veljače 2022. Vijeće može odlučiti da mandat PPEU-a završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).”;

                        2.

                        članak 3. zamjenjuje se sljedećim:

                           „Članak 3.
                           Mandat
                           Kako bi se ostvarili ciljevi politike, PPEU ima sljedeći mandat:

                                       (a)

                                       uspostaviti kontakte s vladama, parlamentima, drugim ključnim političkim akterima, pravosuđem i civilnim društvom u regiji;

                                       (b)

                                       poticati zemlje u regiji na suradnju u regionalnim temama od zajedničkog interesa kao što su zajedničke sigurnosne prijetnje, borba protiv terorizma, nezakonita trgovina i organizirani kriminal te olakšati takvu suradnju; poticati i olakšati suradnju preko priznatih granica i među područjima, ako je to izvedivo, kako bi se zadovoljile lokalne potrebe i izgradili povjerenje i pomirenje;

                                       (c)

                                       doprinositi mirnom rješavanju sukoba u skladu s načelima međunarodnog prava i olakšati provedbu takvog rješavanja u bliskoj koordinaciji s Ujedinjenim narodima i OESS-om; i u potporu OESS-ovoj skupini iz Minska i njezinim supredsjednicima;

                                       (d)

                                       u odnosu na krizu u Gruziji:

                                                   i.

                                                   pomoći u pripremama za međunarodne razgovore koji se održavaju na temelju točke 6. plana rješenja od 12. kolovoza 2008., „Međunarodnu raspravu u Ženevi” i njezine provedbene mjere od 8. rujna 2008., među ostalim i o aranžmanima za sigurnost i stabilnost u regiji, pitanju izbjeglica i interno raseljenih osoba, na temelju međunarodno priznatih načela, i bilo kojem drugom pitanju, sporazumom između stranaka;

                                                   ii.

                                                   pomoći u utvrđivanju stajališta Unije i predstavljati je, na razini PPEU-a, u razgovorima iz podtočke i.; i

                                                   iii.

                                                   olakšati provedbu plana rješenja od 12. kolovoza 2008. i njegovih provedbenih mjera od 8. rujna 2008.;

                                       (e)

                                       olakšati izradu i provedbu mjera za izgradnju povjerenja u koordinaciji sa stručnim znanjem država članica kada je ono dostupno i primjereno;

                                       (f)

                                       olakšati uključive napore za izgradnju mira unutar društava te doprinijeti tim istim naporima u cilju prevladavanja sukobâ i učvršćivanja mira;

                                       (g)

                                       prema potrebi pomoći u pripremi doprinosâ Unije mogućem rješenju sukoba;

                                       (h)

                                       intenzivirati dijalog u pogledu regije između Unije i glavnih zainteresiranih aktera;

                                       (i)

                                       pomoći Uniji u daljnjem razvijanju sveobuhvatne politike prema južnom Kavkazu;

                                       (j)

                                       u okviru aktivnosti utvrđenih u ovom članku, doprinositi provedbi politike ljudskih prava Unije i smjernica Unije o ljudskim pravima, posebice u pogledu djece i žena na područjima pogođenima sukobima, osobito praćenjem razvoja događaja u vezi s time i bavljenjem time.”;

                        3.

                        u članku 5. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s mandatom PPEU-a za razdoblje od 1. ožujka 2021. do 28. veljače 2022. iznosi 2 940 000 EUR.”;

                        4.

                        u članku 14. prvom stavku druga rečenica zamjenjuje se sljedećim:
                        „PPEU Vijeću, VP-u i Komisiji podnosi redovita izvješća o napretku, a do 30. studenoga 2021. završno sveobuhvatno izvješće o provedbi mandata.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2017/2071 od 13. studenoga 2017. o imenovanju posebnog predstavnika Europske unije za južni Kavkaz i krizu u Gruziji (SL L 295, 14.11.2017., str. 55.).

            (2)  Odluka Vijeća (ZVSP) 2018/907 od 25. lipnja 2018. o produljenju mandata posebnog predstavnika Europske unije za Južni Kavkaz i krizu u Gruziji (SL L 161, 26.6.2018., str. 27.).

            (3)  Odluka Vijeća (ZVSP) 2020/254 od 25. veljače 2020. o izmjeni Odluke (ZVSP) 2018/907 o produljenju mandata posebnog predstavnika Europske unije za Južni Kavkaz i krizu u Gruziji (SL L 54I, 26.2.2020., str. 11.).


title: Odluka Vijeća (ZVSP) 2021/286 od 22. veljače 2021. o izmjeni Odluke (ZVSP) 2018/1248 o imenovanju posebnog predstavnika Europske unije za bliskoistočni mirovni proces

text:
                  23.2.2021

                  HR

                  Službeni list Europske unije

                  L 62/53

         ODLUKA VIJEĆA (ZVSP) 2021/286
         od 22. veljače 2021.
         o izmjeni Odluke (ZVSP) 2018/1248  o imenovanju posebnog predstavnika Europske unije  za bliskoistočni mirovni proces
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. rujna 2018. donijelo Odluku (ZVSP) 2018/1248 (1) o imenovanju gđe Susanne TERSTAL posebnom predstavnicom Europske unije (PPEU) za bliskoistočni mirovni proces.

                     (2)

                     Vijeće je 25. veljače 2020. donijelo Odluku (ZVSP) 2020/250 (2) o produljenju mandata gđe Susanne TERSTAL kao PPEU-a za bliskoistočni mirovni proces. Mandat PPEU-a istječe 28. veljače 2021.

                     (3)

                     Mandat PPEU-a za bliskoistočni mirovni proces trebalo bi produljiti za dodatno razdoblje od dva mjeseca u okviru financijskog referentnog iznosa utvrđenog u članku 5. stavku 1. Odluke (ZVSP) 2018/1248, kako je izmijenjena Odlukom (ZVSP) 2020/250.

                     (4)

                     PPEU za bliskoistočni mirovni proces provodit će mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Članak 1. Odluke (ZVSP) 2018/1248 zamjenjuje se sljedećim:

                  „Članak 1.
                  Posebni predstavnik Europske unije
                  Mandat gđe Susanne TERSTAL kao posebne predstavnice Europske unije (PPEU) za bliskoistočni mirovni proces produljuje se do 30. travnja 2021.”

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2018/1248 od 18. rujna 2018. o imenovanju posebnog predstavnika Europske unije za bliskoistočni mirovni proces (SL L 235, 19.9.2018., str. 9.).

            (2)  Odluka Vijeća (ZVSP) 2020/250 od 25. veljače 2020. o izmjeni Odluke (ZVSP) 2018/1248 o imenovanju posebnog predstavnika Europske unije za bliskoistočni mirovni proces (SL L 54 I, 26.2.2020., str. 3.).


title: Odluka Vijeća (EU) 2021/326 od 22. veljače 2021. o stajalištu koje treba zauzeti u ime Unije u okviru Odbora za trgovinu osnovanog Sporazumom o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, u vezi s izmjenom Dodatka 1. Prilogu XII. (Vladine javne nabave)

text:
                  24.2.2021

                  HR

                  Službeni list Europske unije

                  L 64/8

         ODLUKA VIJEĆA (EU) 2021/326
         od 22. veljače 2021.
         o stajalištu koje treba zauzeti u ime Unije u okviru Odbora za trgovinu osnovanog Sporazumom o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, u vezi s izmjenom Dodatka 1. Prilogu XII. (Vladine javne nabave)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2. te članak 207. stavak 4. prvi podstavak u vezi s člankom 218. stavkom 9.,
         uzimajući u obzir Sporazum o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, a posebno njegov članak 191.,
         uzimajući u obzir prijedlog Europske komisije,
         budući da:

                     (1)

                     Unija je u skladu s Odlukom Vijeća 2012/735/EU (1) potpisala Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, („Sporazum o trgovini”) koji se od 1. ožujka 2013. privremeno primjenjuje između Unije i Perua, a od 1. kolovoza 2013. između Unije i Kolumbije. Sporazum o trgovini izmijenjen je Protokolom o pristupanju Ekvadora (2), koji je potpisan 11. studenoga 2016. u skladu s Odlukom Vijeća (EU) 2016/2369 (3) i privremeno se primjenjuje od 1. siječnja 2017.

                     (2)

                     Člankom 191. Sporazuma o trgovini utvrđuju se postupci u vezi s izmjenama i ispravcima obuhvata nabave stranke u okviru glave VI. Sporazuma o trgovini.

                     (3)

                     U Dodatku 1. Prilogu XII. Sporazumu o trgovini navedena su tijela središnje državne uprave Kolumbije čija je nabava obuhvaćena glavom VI. Sporazuma o trgovini („popis tijela nabave”).

                     (4)

                     Na sastanku Pododbora za javnu nabavu održanom 17. listopada 2019. u Bogoti, Kolumbija je obavijestila Uniju o svojoj namjeri da ažurira popis tijela nabave dodavanjem šest agencija na izvršnoj razini, koje su osnovane nakon 2011. U trenutku zaključenja pregovora o Sporazumu o trgovini u 2010., nadležnosti takvih agencija tada su izvršavala tijela nabave na ministarskoj razini.

                     (5)

                     Unija i Kolumbija suglasne su da bi popis tijela nabave trebalo na odgovarajući način ažurirati.

                     (6)

                     Stoga je potrebno izmijeniti popis tijela nabave. Unija i Kolumbija suglasne su da takvo ažuriranje ne zahtijeva kompenzacijske prilagodbe jer je riječ o neznatnoj izmjeni u skladu s člankom 191. stavkom 2. točkom (a) Sporazuma o trgovini.

                     (7)

                     Na temelju članka 14. stavka 3., u vezi s člankom 12. stavkom 4. Sporazuma o trgovini, odluku donose u okviru Odbora za trgovinu osnovanog Sporazumom o trgovini („Odbor za trgovinu”) Unija i dotična andska zemlja potpisnica, ako se ta odluka odnosi isključivo na njihov bilateralni odnos.

                     (8)

                     Primjereno je utvrditi stajalište koje treba zauzeti u ime Unije u okviru Odbora za trgovinu jer će odluka Odbora za trgovinu o izmjeni popisa tijelâ nabave biti obvezujuća za Uniju u skladu s člankom 14. stavkom 2. Sporazuma o trgovini,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Odbora za trgovinu u vezi s izmjenom popisa tijelâ nabave utvrđenog u odjeljku A pododjeljku 1. Dodatka 1. Prilogu XII. Sporazumu o trgovini temelji se na odgovarajućem nacrtu odluke Odbora za trgovinu (4).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 2012/735/EU od 31. svibnja 2012. o potpisivanju, u ime Unije, i privremenoj primjeni Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane (SL L 354, 21.12.2012., str. 1.).

            (2)  Protokol o pristupanju uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Ekvadora (SL L 356, 24.12.2016., str. 3.).

            (3)  Odluka Vijeća (EU) 2016/2369 od 11. studenoga 2016. o potpisivanju, u ime Unije, i privremenoj primjeni Protokola o pristupanju uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Ekvadora (SL L 356, 24.12.2016., str. 1.).

            (4)  Vidjeti dokument ST 5699/21 na http://register.consilium.europa.eu.


title: Odluka (EU) 2021/324 predstavnika vlada država članica od 19. veljače 2021. o imenovanju suca Općeg suda

text:
                  24.2.2021

                  HR

                  Službeni list Europske unije

                  L 64/5

         ODLUKA (EU) 2021/324 PREDSTAVNIKA VLADA DRŽAVA ČLANICA
         od 19. veljače 2021.
         o imenovanju suca Općeg suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 254. i 255.,
         budući da:

                     (1)

                     U skladu s člankom 7. Protokola br. 3 o Statutu Suda Europske unije i slijedom imenovanja g. Jana PASSERA sucem Suda potrebno je imenovati suca Općeg suda za preostalo vrijeme trajanja mandata g. Jana PASSERA, to jest do 31. kolovoza 2025.

                     (2)

                     G. David PETRLÍK predložen je kao kandidat za upražnjeno mjesto.

                     (3)

                     Odbor osnovan člankom 255. Ugovora o funkcioniranju Europske unije dao je povoljno mišljenje o prikladnosti navedenog kandidata za obnašanje dužnosti suca Općeg suda,

               DONIJELI SU OVU ODLUKU:

            Članak 1.
            G. David PETRLÍK imenuje se sucem Općeg suda za razdoblje od datuma stupanja na snagu ove Odluke do 31. kolovoza 2025.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 19. veljače 2021.

                  Predsjednik

               N. BRITO


title: Odluka (EU) 2021/323 predstavnika vlada država članica od 19. veljače 2021. o imenovanju četiriju sudaca i jednog nezavisnog odvjetnika Suda

text:
                  24.2.2021

                  HR

                  Službeni list Europske unije

                  L 64/4

         ODLUKA (EU) 2021/323 PREDSTAVNIKA VLADA DRŽAVA ČLANICA
         od 19. veljače 2021.
         o imenovanju četiriju sudaca i jednog nezavisnog odvjetnika Suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 253. i 255.,
         budući da:

                     (1)

                     Mandati četrnaestoro sudaca i šestero nezavisnih odvjetnika Suda istječu 6. listopada 2021.

                     (2)

                     Potrebno je provesti imenovanja za popunjavanje tih mjesta za razdoblje od 7. listopada 2021. do 6. listopada 2027.

                     (3)

                     Predloženo je da se na prvi mandat kao suci Općeg suda imenuju g. Miroslav GAVALEC i gđa Octavia SPINEANU-MATEI.

                     (4)

                     Predloženo je da se g. Niilu JÄÄSKINENU i g. Larsu BAYU LARSENU produlji njihov mandat sudaca Suda.

                     (5)

                     Predloženo je da se gđi Juliane KOKOTT produlji mandat nezavisne odvjetnice Suda.

                     (6)

                     Odbor osnovan člankom 255. Ugovora o funkcioniranju Europske unije dao je povoljno mišljenje o prikladnosti kandidatâ za obnašanje dužnosti sudaca i nezavisnih odvjetnika Suda,

               DONIJELI SU OVU ODLUKU:

            Članak 1.
            Sucima Suda za razdoblje od 7. listopada 2021. do 6. listopada 2027. imenuju se:

                        —

                        g. Miroslav GAVALEC,

                        —

                        gđa Octavia SPINEANU-MATEI,

                        —

                        g. Niilo JÄÄSKINEN,

                        —

                        g. LARS BAY LARSEN.

            Članak 2.
            Gđa Juliane KOKOTT imenuje se nezavisnom odvjetnicom Suda za razdoblje od 7. listopada 2021. do 6. listopada 2027.

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 19. veljače 2021.

                  Predsjednik

               N. BRITO


title: Odluka Vijeća (EU) 2021/322 od 18. veljače 2021. o imenovanju zamjenika člana Odbora regija

text:
                  24.2.2021

                  HR

                  Službeni list Europske unije

                  L 64/1

         ODLUKA VIJEĆA (EU) 2021/322
         od 18. veljače 2021.
         o imenovanju zamjenika člana Odbora regija
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 300. stavak 3. i članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedlog poljske vlade,
         budući da:

                     (1)

                     Člankom 300. stavkom 3. Ugovora predviđeno je da se Odbor regija sastoji od predstavnika regionalnih i lokalnih tijela koji imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Člankom 305. Ugovora predviđeno je da članove Odbora regija i jednak broj zamjenika članova imenuje Vijeće na mandat od pet godina u skladu s prijedlozima svake države članice.

                     (3)

                     Budući da je mandat članova i zamjenikâ članova Odbora regija istekao 25. siječnja 2020., trebalo bi imenovati nove članove i zamjenike članova.

                     (4)

                     Vijeće je 10. prosinca 2019. donijelo Odluku (EU) 2019/2157 (2) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., članovi i zamjenici članova koje su predložile češka, danska, estonska, ciparska, latvijska, luksemburška, nizozemska, austrijska, rumunjska, slovenska, slovačka i švedska vlada. Odlukom (EU) 2019/2157 također su imenovani, za isto razdoblje, tri člana koje je predložila belgijska vlada, 21 član i 20 zamjenika članova koje je predložila njemačka vlada, osam članova i osam zamjenika članova koje je predložila irska vlada, 16 članova i 16 zamjenika članova koje je predložila španjolska vlada, 10 članova i 14 zamjenika članova koje je predložila talijanska vlada, četiri člana i četiri zamjenika članova koje je predložila malteška vlada te osam članova i osam zamjenika članova koje je predložila finska vlada.

                     (5)

                     Vijeće je 20. siječnja 2020. donijelo Odluku (EU) 2020/102 (3) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., članovi i zamjenici članova koje su predložile grčka, francuska, hrvatska, litavska, mađarska i portugalska vlada, kao i četiri člana i četiri zamjenika članova koje je predložila belgijska vlada, jedan član kojeg je predložila bugarska vlada, jedan član i jedan zamjenik člana koje je predložila irska vlada, jedan član i jedan zamjenik člana koje je predložila španjolska vlada, 14 članova i 10 zamjenika članova koje je predložila talijanska vlada te 21 član i 20 zamjenika članova koje je predložila poljska vlada.

                     (6)

                     Vijeće je 3. veljače 2020. donijelo Odluku (EU) 2020/144 (4) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., četiri člana i četiri zamjenika članova koje je predložila španjolska vlada, kao i jedan član i jedan zamjenik člana koje je predložila finska vlada.

                     (7)

                     Vijeće je 26. ožujka 2020. donijelo Odluku (EU) 2020/511 (5) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., pet članova i osam zamjenika članova koje je predložila belgijska vlada, jedan zamjenik člana kojeg je predložila njemačka vlada i jedan član kojeg je predložila malteška vlada.

                     (8)

                     Vijeće je 8. lipnja 2020., nakon povlačenja Ujedinjene Kraljevine iz Unije koje je počelo proizvoditi pravne učinke 1. veljače 2020., donijelo Odluku (EU) 2020/766 (6) u skladu s Odlukom (EU) 2019/852 i prijedlozima država članica. Tom odlukom imenovani su, za razdoblje od 1. veljače 2020. do 25. siječnja 2025., jedan dodatni član i jedan dodatni zamjenik člana koje je predložila estonska vlada, jedan dodatni član i jedan dodatni zamjenik člana koje je predložila ciparska vlada, kao i jedan dodatni član i jedan dodatni zamjenik člana koje je predložila luksemburška vlada.

                     (9)

                     Vijeće je 30. srpnja 2020. donijelo Odluku (EU) 2020/1153 (7) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., 11 članova i 12 zamjenika članova koje je predložila bugarska vlada, tri člana i tri zamjenika članova koje je predložila njemačka vlada i jedan zamjenik člana kojeg je predložila malteška vlada. Tom odlukom također su imenovani, za razdoblje od 1. veljače 2020. do 25. siječnja 2025., jedan zamjenik člana kojeg je predložila ciparska vlada i jedan zamjenik člana kojeg je predložila luksemburška vlada.

                     (10)

                     Poljska vlada predložila je 17. prosinca 2020. svojeg kandidata za svoje preostalo mjesto zamjenika člana. Tog bi zamjenika člana trebalo imenovati do kraja tekućeg mandata koji istječe 25. siječnja 2025.,

               DONIJELO JE OVU ODLUKU:

            Članak 1.
            U Odbor regija kao zamjenik člana imenuje se sljedeća osoba do kraja tekućeg mandata koji istječe 25. siječnja 2025.:

                        POLSKA

                        Mr Adam BANASZAK

                        Member of a Regional Assembly: Sejmik Województwa Kujawsko - Pomorskiego.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. veljače 2021.

                  Za Vijeće

                  Predsjednica

               A. P. ZACARIAS

            (1)  SL L 139, 27.5.2019., str. 13.

            (2)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).

            (3)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).

            (4)  Odluka Vijeća (EU) 2020/144 od 3. veljače 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 32, 4.2.2020., str. 16.).

            (5)  Odluka Vijeća (EU) 2020/511 od 26. ožujka 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 113, 8.4.2020., str. 18.).

            (6)  Odluka Vijeća (EU) 2020/766 od 8. lipnja 2020. o imenovanju članova i zamjenikâ članova Odbora regija za razdoblje od 1. veljače 2020. do 25. siječnja 2025. (SL L 187, 12.6.2020., str. 3.).

            (7)  Odluka Vijeća (EU) 2020/1153 od 30. srpnja 2020. o imenovanju članova i zamjenikâ članova Odbora regija (SL L 256, 5.8.2020., str. 12.).


title: Odluka Vijeća (EU) 2021/332 od 22. veljače 2021. o stajalištu koje treba zauzeti u ime Europske unije na Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima za izmjene pravilnika UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i pravilnika UN-a o uređaju za snimanje podataka o događaju, o prijedlogu izmjena Globalnog tehničkog pravilnika br. 9, o prijedlogu izmjena Konsolidirane rezolucije R.E.5, o prijedlozima četiriju novih pravilnika UN-a koji se odnose na uređaj za snimanje podataka o događaju, zaštitu motornih vozila od neovlaštene uporabe i homologaciju uređaja za zaštitu od neovlaštene uporabe, homologaciju naprava za imobilizaciju vozila i homologaciju vozila s obzirom na njegovu napravu za imobilizaciju te homologaciju alarmnog sustava vozila i homologaciju vozila s obzirom na njegov alarmni sustav, o prijedlogu nove Zajedničke rezolucije M.R.4 te o prijedlozima dokumenata za tumačenje pravilnika UN-a br. 155 i 156

text:
                  25.2.2021

                  HR

                  Službeni list Europske unije

                  L 65/55

         ODLUKA VIJEĆA (EU) 2021/332
         od 22. veljače 2021.
         o stajalištu koje treba zauzeti u ime Europske unije na Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima za izmjene pravilnika UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i pravilnika UN-a o uređaju za snimanje podataka o događaju, o prijedlogu izmjena Globalnog tehničkog pravilnika br. 9, o prijedlogu izmjena Konsolidirane rezolucije R.E.5, o prijedlozima četiriju novih pravilnika UN-a koji se odnose na uređaj za snimanje podataka o događaju, zaštitu motornih vozila od neovlaštene uporabe i homologaciju uređaja za zaštitu od neovlaštene uporabe, homologaciju naprava za imobilizaciju vozila i homologaciju vozila s obzirom na njegovu napravu za imobilizaciju te homologaciju alarmnog sustava vozila i homologaciju vozila s obzirom na njegov alarmni sustav, o prijedlogu nove Zajedničke rezolucije M.R.4 te o prijedlozima dokumenata za tumačenje pravilnika UN-a br. 155 i 156
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”). Revidirani sporazum iz 1958. stupio je na snagu 24. ožujka 1998.

                     (2)

                     Unija je Odlukom Vijeća 2000/125/EZ (2) pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”). Usporedni sporazum stupio je na snagu 15. veljače 2000.

                     (3)

                     Uredbom (EU) 2018/858 Europskog parlamenta i Vijeća (3) utvrđene su administrativne odredbe i tehnički zahtjevi za homologaciju i stavljanje na tržište svih novih vozila, sustava, sastavnih dijelova i zasebnih tehničkih jedinica. Tom su uredbom pravilnici doneseni na temelju Revidiranog sporazuma iz 1958. („pravilnici UN-a”) uključeni u homologacijski sustav EU-a kao zahtjevi za homologaciju tipa ili kao alternativa zakonodavstvu Unije.

                     (4)

                     Na temelju članka 1. Revidiranog sporazuma iz 1958. i članka 6. Usporednog sporazuma UNECE-ov Svjetski forum za usklađivanje pravilnikâ o vozilima (UNECE-ova radna skupina WP.29) može donijeti prijedloge izmjena pravilnikâ UN-a, globalnih tehničkih pravilnika UN-a i rezolucija UN-a te prijedloge novih pravilnika UN-a, globalnih tehničkih pravilnika UN-a i rezolucija UN-a o homologaciji vozila. Uz to, u skladu s tim odredbama UNECE-ova radna skupina WP.29 može donijeti prijedloge za ovlaštenja za izradu izmjena globalnih tehničkih pravilnika UN-a ili za izradu novih globalnih tehničkih pravilnika UN-a i može donositi prijedloge za produljenje ovlaštenja za globalne tehničke pravilnike UN-a.

                     (5)

                     Na 183. sjednici Svjetskog foruma, koja će se održati od 9. do 11. ožujka 2021., UNECE-ova radna skupina WP.29 može donijeti prijedloge izmjena pravilnika UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i pravilnika UN-a o uređaju za snimanje podataka o događaju, prijedlog izmjena Globalnog tehničkog pravilnika br. 9, prijedlog izmjena Konsolidirane rezolucije R.E.5, prijedloge četiriju novih pravilnika UN-a koji se odnose na uređaj za snimanje podataka o događaju, zaštitu motornih vozila od neovlaštene uporabe i homologaciju uređaja za zaštitu od neovlaštene uporabe, homologaciju naprava za imobilizaciju vozila i homologaciju vozila s obzirom na njegovu napravu za imobilizaciju te homologaciju alarmnog sustava vozila i homologaciju vozila s obzirom na njegov alarmni sustav te prijedlog nove Zajedničke rezolucije M.R.4. Nadalje, UNECE-ova radna skupina WP.29 treba donijeti prijedloge dokumenata za tumačenje pravilnika UN-a br. 155 i 156.

                     (6)

                     Primjereno je utvrditi stajalište koje treba zauzeti u ime Unije u okviru UNECE-ove radne skupine WP.29 u vezi s donošenjem tih prijedloga jer će ti pravilnici UN-a biti obvezujući za Uniju i zajedno s globalnim tehničkim pravilnicima UN-a, Konsolidiranom rezolucijom i Zajedničkom rezolucijom moći presudno utjecati na sadržaj prava Unije u području homologacije vozila.

                     (7)

                     S obzirom na iskustvo i tehnički napredak potrebno je izmijeniti ili dopuniti zahtjeve koji se odnose na određene elemente ili obilježja obuhvaćene pravilnicima UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i Pravilnikom UN-a o uređaju za snimanje podataka o događaju te Konsolidiranom rezolucijom R.E.5.

                     (8)

                     Uz to je potrebno izmijeniti neke odredbe Globalnog tehničkog pravilnika UN-a br. 9.

                     (9)

                     Kako bi se omogućio tehnički napredak i poboljšala sigurnost vozila, potrebno je donijeti četiri nova pravilnika UN-a: o uređaju za snimanje podataka o događaju, zaštiti motornih vozila od neovlaštene uporabe i homologaciji uređaja za zaštitu od neovlaštene uporabe, homologaciji naprava za imobilizaciju vozila i homologaciji vozila s obzirom na njegovu napravu za imobilizaciju te homologaciji alarmnog sustava vozila i homologaciji vozila s obzirom na njegov alarmni sustav. Istodobno je potrebno donijeti novu Zajedničku rezoluciju M.R.4 o staklu panoramskog krovnog otvora,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 183. sjednici UNECE-ova Svjetskog foruma za usklađivanje pravilnika o vozilima, koja će se održati od 9. do 11. ožujka 2021., o prijedlozima izmjena pravilnika UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i pravilnika UN-a o uređaju za snimanje podataka o događaju, o prijedlogu izmjena Globalnog tehničkog pravilnika br. 9, o prijedlogu izmjena Konsolidirane rezolucije R.E.5, o prijedlozima četiriju novih pravilnika UN-a koji se odnose na uređaj za snimanje podataka o događaju, zaštitu motornih vozila od neovlaštene uporabe i homologaciju uređaja za zaštitu od neovlaštene uporabe, homologaciju naprava za imobilizaciju vozila i homologaciju vozila s obzirom na njegovu napravu za imobilizaciju te homologaciju alarmnog sustava vozila i homologaciju vozila s obzirom na njegov alarmni sustav, o prijedlogu nove Zajedničke rezolucije M.R.4 te o prijedlozima dokumenata za tumačenje pravilnika UN-a br. 155 i 156 (4) jest glasovati za prijedloge.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).

            (2)  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

            (3)  Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL L 151, 14.6.2018., str. 1.).

            (4)  Vidjeti dokument ST 5991/21 na http://register.consilium.europa.eu.


title: Odluka Vijeća (EU) 2021/351 od 22. veljače 2021. o stajalištu koje treba zauzeti u ime Europske unije na sastanku stranaka Sporazuma o mjerama države luke za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje

text:
                  26.2.2021

                  HR

                  Službeni list Europske unije

                  L 68/184

         ODLUKA VIJEĆA (EU) 2021/351
         od 22. veljače 2021.
         o stajalištu koje treba zauzeti u ime Europske unije na sastanku stranaka Sporazuma o mjerama države luke za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum o mjerama države luke za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje („Sporazum”) koji je u pregovorima dogovoren u okviru Organizacije za hranu i poljoprivredu (FAO), čija je Unija članica, Unija je odobrila Odlukom Vijeća 2011/443/EU (1). Sporazum je stupio na snagu 5. lipnja 2016.

                     (2)

                     Sastanak stranaka je, na temelju Sporazuma, tijelo za donošenje odluka te je ovlašten donositi mjere za sprečavanje nezakonitog, neprijavljenog i nereguliranog ribolova (ribolov NNN), odvraćanje od njega i njegovo zaustavljanje koje su obvezujuće za ugovorne stranke. Održava se svake dvije godine ili češće ako tako odluči.

                     (3)

                     Člankom 24. stavkom 2. Sporazuma predviđeno je da četiri godine nakon stupanja na snagu Sporazuma FAO saziva sastanak stranaka radi revizije i ocjene učinkovitosti ovog Sporazuma u postizanju njegova cilja („prvi revizijski sastanak”). Nakon toga stranke, prema potrebi, odlučuju o daljnjim takvim sastancima. Izvanredni sastanci stranaka mogu se održavati kad to stranke smatraju potrebnim ili na pisani zahtjev bilo koje stranke.

                     (4)

                     Primjereno je utvrditi stajalište koje treba zauzeti u ime Unije za prvi revizijski sastanak koji se treba održati od 31. svibnja do 4. lipnja 2021., kao i za tri sljedeća dvogodišnja sastanka stranaka te za sve povezane sastanke koji će se održati između tih redovnih sastanaka, jer će mjere na temelju Sporazuma biti obvezujuće za Uniju i moći će presudno utjecati na sadržaj prava Unije, odnosno na uredbe Vijeća (EZ) br. 1005/2008 (2) i (EZ) br. 1224/2009 (3), Uredbu (EU) 2017/2403 Europskog parlamenta i Vijeća (4) te Provedbenu uredbu Komisije (EU) br. 404/2011 (5).

                     (5)

                     S obzirom na potrebu da se stajalištem Unije uzmu u obzir novi događaji, na temelju relevantnih informacija predstavljenih prije ili tijekom sastanka stranaka, potrebno je utvrditi postupke, u skladu s načelom lojalne suradnje među institucijama Unije sadržanim u članku 13. stavku 2. Ugovora o Europskoj uniji, radi utvrđenja, iz godine u godinu, stajališta koje treba zauzeti u ime Unije na sastanku stranaka.

                     (6)

                     Cilj je Sporazuma sprečavanje ribolova NNN provedbom učinkovitih mjera države luke. Sporazumom se smanjuju poticaji za plovila koja se bave ribolovom NNN da nastave djelovati te se ujedno sprečava da proizvodi ribarstva dobiveni takvim ribolovom stignu na nacionalna i međunarodna tržišta.

                     (7)

                     Ribolov NNN jedna je od najozbiljnijih prijetnji održivom iskorištavanju živih vodenih bogatstava i njime se ugrožava sam temelj Unijine zajedničke ribarstvene politike kao i međunarodna nastojanja u pogledu promicanja boljeg upravljanja oceanima.

                     (8)

                     Sastanak stranaka zadužen je za donošenje mjera osmišljenih kako bi se osigurala provedba Sporazuma, a time i dugoročno očuvanje i održiva upotreba živih morskih resursa i morskih ekosustava. Unija bi na sastanku stranaka trebala imati aktivnu, učinkovitu i konstruktivnu ulogu kako bi se osigurala provedba Sporazuma i potaknula međunarodna suradnja u pogledu ribolova NNN,

               DONIJELO JE OVU ODLUKU:

            Članak 1.

               1.   Stajalište koje treba zauzeti u ime Unije na sastanku stranaka Sporazuma o mjerama države luke za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje u skladu je s načelima i smjernicama o stajalištu koje treba zauzeti u ime Unije na sastanku stranaka Sporazuma (6).

               2.   Stajalište iz stavka 1. utvrđeno je za prvi revizijski sastanak, kao i za tri sljedeća dvogodišnja sastanka stranaka te za sve povezane sastanke koji se održavaju između tih redovnih sastanaka.

            Članak 2.

               1.   Prije svakog sastanka stranaka, kada se to tijelo pozove na donošenje odluka koje proizvode pravne učinke za Uniju, poduzimaju se potrebni koraci kako bi se u stajalištu koje treba izraziti u ime Unije uzele u obzir najnovije znanstvene i druge relevantne informacije pružene Komisiji, u skladu s načelima i smjernicama iz članka 1. stavka 1.

               2.   U svrhu stavka 1. i na temelju informacija iz tog stavka, Komisija pravodobno prije svakog sastanka stranaka dostavlja Vijeću pisani dokument u kojem se navode pojedinosti predložene specifikacije stajališta Unije, radi rasprave i prihvaćanja pojedinosti stajališta koje treba izraziti u ime Unije.

               3.   Ako tijekom sastanka stranaka ili na licu mjesta nije moguće postići dogovor, kako bi se u stajalištu Unije uzeli u obzir novi elementi pitanje se upućuje Vijeću ili njegovim pripremnim tijelima.

            Članak 3.
            Stajalište iz članka 1. stavka 1. Vijeće ocjenjuje i, prema potrebi, revidira na prijedlog Komisije najkasnije za sastanak stranaka koji slijedi nakon trećeg dvogodišnjeg sastanka stranaka nakon prvog revizijskog sastanka.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 2011/443/EU od 20. lipnja 2011. o odobrenju, u ime Europske unije, Sporazuma o mjerama države luke za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL L 191, 22.7.2011., str. 1.).

            (2)  Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).

            (3)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

            (4)  Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).

            (5)  Provedbena uredba Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 112, 30.4.2011., str. 1.).

            (6)  Vidjeti dokument ST 5410/21 na http://register.consilium.europa.eu.